ఊమెన్
ఊమెన్ కేరళీయుడు. ఈయన కేరళలోని తిరువాన్కూరుకు దగ్గరలో ఉన్న కటానం గ్రామంలో, ఒక సంపన్న కుటుంబంలో 1916, ఫిబ్రవరి 20న జన్మించాడు. తిరువనంతపురం సైన్సు కాలేజీ నుండి పట్టభద్రులయినాడు. ఆ తరువాత జర్నలిజం మీద ఉన్న ఇష్టంతో లండన్‌ స్కూల్ ఆఫ్ జర్నలిజంలో చేరి జర్నలిజంలో డిప్లొమా పొందినాడు. 1949లో తన వివాహం అయిన తరువాత మద్రాసు నగరంలో స్థిరపడ్డాడు. 1970 దశకం చివరి రోజులలో (1976-77 ప్రాంతాలలో) ఈయన పరమపదించాడు.
గులాం గౌస్‌ షేక్‌
గులాం గౌస్‌ షేక్‌ కృష్ణా జిల్లా మైలవరం తాలూకా చీమలపాడులో 1955 జూన్‌ 10న జన్మించారు. వీరి తల్లితండ్రులు: హమాత్‌ బీబి, ముహమ్మద్‌ అబ్దుల్‌ ఖాదర్‌. ఇతని అసలు పేరు గులాం గౌస్‌ అయినప్పటికి 'శాతవాహన' 'ఏకెఏ' పేరుతో సుప్రసిద్దులు. చదువు: బి.ఏ (లిట్)., సాహిత్య విశారద. పిజి డిప్లోమా ఇన్‌ జర్నలిజం. ఉద్యోగం: 'ప్రభవ' మాసపత్రికతో ఆరంభమై 'సితార', 'ఉదయం' దినపత్రికలో పలు బాధ్యాతలు నిర్వహించారు.